অপু জানান, সন্ধ্যার পর থেকে তিনি নৃত্যশিল্পী ইভান শাহরিয়ার সোহাগের বাসায় রিহার্সেল করছিলেন। সেখান থেকে সোহাগ তাকে জাহিদ খানের বাসায় নিয়ে যায়। সেখানে অপু গিয়ে দেখতে পেলেন তার জন্য সুন্দর করে একটা ঘর সাজানো। জন্মদিনের কেক রেডি। শুধু কি তাই? উপস্থিত রয়েছেন চিত্রনায়ক ফেরদৌস আর পরিচালক সমিতির মহাসচিব মুশফিকুর রহমান গুলজারসহ একঝাঁক সাংবাদিক। চমকে যাওয়ার জন্য আর কী লাগে! অপুও চমকালেন। তাও আবার মধ্যরাতে।